CELEX: 62012CN0244
Language: da
Date: 2012-05-21 00:00:00
Title: Sag C-244/12: Anmodning om præjudiciel afgørelse indgivet af Verwaltungsgerichtshof (Østrig) den 21. maj 2012 — Salzburger Flughafen GmbH mod Umweltsenat

4.8.2012   
            
            
               DA
            
            
               Den Europæiske Unions Tidende
            
            
               C 235/7
            
         Anmodning om præjudiciel afgørelse indgivet af Verwaltungsgerichtshof (Østrig) den 21. maj 2012 — Salzburger Flughafen GmbH mod Umweltsenat
   (Sag C-244/12)
   2012/C 235/13
   Processprog: tysk
   
      Den forelæggende ret
   
   Verwaltungsgerichtshof
   
      Parter i hovedsagen
   
   
      Sagsøger: Salzburger Flughafen GmbH
   
      Sagsøgt: Umweltsenat
   
      Procesdeltager: Landesumweltanwalt von Salzburg
   
      Yderligere part: Bundesministerin für Verkehr, Innovation und Technologie
   
      Præjudicielle spørgsmål
   
   
               1)
            
            
               Er Rådets direktiv 85/337/EØF af 27. juni 1985 (1), som ændret ved Rådets direktiv 97/11/EF af 3. marts 1997 (2) (herefter »direktiv 85/337«), til hinder for nationale bestemmelser, hvorefter der i forbindelse med infrastrukturarbejder i en lufthavn (der ikke omfatter start- og landingsbanerne) — nemlig opførelsen af en terminal og udvidelse af lufthavnsarealet med henblik på opførelse af flere anlæg, (navnlig hangarer, maskinhaller og parkeringsarealer) — udtrykkeligt kun skal foretages en vurdering af indvirkningen på miljøet, såfremt antallet af flyvninger derved kan forventes at stige med mindst 20 000 pr. år?
               Såfremt spørgsmål 1 besvares bekræftende:
            
         
               2)
            
            
               Såfremt der ikke findes nationale bestemmelser herom, kræver og muliggør direktiv 85/337 — som følge af den direkte anvendelse af dets bestemmelser (under hensyn til de heri fastsatte mål og de i bilag III angivne kriterier) — at der foretages en vurdering af indvirkningen på miljøet af et projekt som det i spørgsmål 1 beskrevne, der er omfattet af bilag II?
            
         
      (1)  Rådets direktiv 85/337/EØF af 27.6.1985 om vurdering af visse offentlige og private projekters indvirkning på miljøet (EFT L 175, s. 40).
   
      (2)  Rådets Direktiv 97/11/EF af 3.3.1997 om ændring af direktiv 85/337/EØF om vurdering af visse offentlige og private projekters indvirkning på miljøet (EFT L 73, s. 5).